# కొలస్సయులకు వ్రాసిన పత్రికయొక్క పరిచయము

## భాగము 1: సాధారణ పరిచయము

### కొలస్సయులకు వ్రాసిన పత్రికయొక్క విభజన

1. శుభములు, కృతజ్ఞతలు, మరియు ప్రార్థన (1:1-12)
1. క్రీస్తు కార్యము మరియు అయన వ్యక్తిత్వము
- విడుదల మరియు విమోచన (1:13-14)
- క్రీస్తు: అదృశ్య దేవుని స్వరూపము, మరియు సమస్త సృష్టియొక్క నిర్మాణకుడు (1:15-17)
- క్రీస్తు సంఘమునకు శిరస్సు, మరియు సంఘము ఆయనయందు నమ్మికయుంచును (1:18-2:7)
1. నమ్మకానికి పరీక్షలు
- తప్పుడు బోధకులకు విరుద్ధముగా హెచ్చరికలు (2:8-19)
- నిజమైన దైవికత్వము అనేది కఠినమైన నియమాలతోను మరియు వంచన గల ఆచారములతో ఉండదు (2:20-23)
1. బోధన మరియు జీవించుట
- క్రీస్తునందు జీవితము (3:1-4)
- పాత మరియు క్రొత్త జీవితాలు (3:5-17)
- క్రైస్తవ కుటుంబము (3:18-4:1)
1. క్రైస్తవ ప్రవర్తన (4:2-6)
1. ముగింపు మరియు శుభవచనములు
- పౌలు తుకికుకు మరియు ఒనెసీముకు వందనములు చెప్పుచున్నాడు (4:7-9)
- పౌలు తన సహకారులవద్దనుండి శుభములు పంపుచుంచున్నాడు (4:10-14)
- పౌలు లవొదికయలోనున్న క్రైస్తవులకు మరియు అర్కిప్పుకు దిశా నిర్దేశాలను తెలియజేయుచున్నాడు (4:15-17)
- పౌలు వ్యక్తిగత శుభాకాంక్షలు (4:18)

### కొలస్సయులకు వ్రాసిన పత్రికను ఎవరు వ్రాశారు?

 కొలస్సయులకు వ్రాసిన పత్రికను పౌలు వ్రాసియున్నాడు. పౌలు తార్సు అనే పట్టణ వాసియైయుండెను. పౌలు పేరు మొదటిగా సౌలు అని పిలువబడుచుండెను. అతను క్రైస్తవుడు కాకమునుపు, పౌలు ఒక పరిసయ్యుడైయుండెను. అతను క్రైస్తవులను హింసించియుండెను. అతను క్రీస్తునందు నమ్మికయుంచిన తరువాత, యేసును గూర్చిన వార్తను ప్రజలకు తెలియజెప్పుటకు రోమా సామ్రాజ్యమందంతట అనేకమార్లు ప్రయాణము చేసియుండెను.

 పౌలు ఈ పత్రికను రోమాలో ఖైదీగా ఉన్నప్పుడు వ్రాసియుండెను.

### కొలస్సయులకు వ్రాసిన ఈ పత్రిక దేనిని గూర్చి బోధించుచున్నది?

 పౌలు ఈ పత్రికను చిన్నాసియాలోనున్న కొలస్స పట్టణమునందున్న విశ్వాసులకు వ్రాసియున్నాడు. ఈ పత్రిక యొక్క ముఖ్య ఉద్దేశము తప్పుడు బోధకులకు విరుద్ధముగా సువార్తను పరిరక్షించుకొనుటయైయుండెను. ఆయన దీనిని దేవుని స్వరూపముగాను, సమస్తమును పరిరక్షించువాడైన మరియు సంఘమునకు శిరస్సుగానున్న యేసును స్తుతించుట ద్వారా చేసియుండెను. కొలస్సయుల విశ్వాసులను అంగీకరించుటకు దేవునికి క్రీస్తు మాత్రమే అవసరమైయుండెనను విషయమును వారు అర్థము చేసుకోవాలని పౌలు కోరికయైయుండెను.

### ఈ పుస్తకపు పేరును ఎలా తర్జుమా చేసుకోవాలి?

తర్జుమాదారులు ఈ పుస్తకమును “కొలస్సయులు” అనే సంప్రదాయ పేరుతో పిలువవచ్చును. లేదా వారు “పౌలు కొలొస్సీలోనున్న సంఘమునకు వ్రాసిన పత్రిక,” లేక “కొలొస్సీలోనున్న క్రైస్తవులకు పత్రిక” అనే స్పష్టమైన పేర్లతో పిలుచుటకు ఎన్నుకోవచ్చు. (చూడండి: [[rc://*/ta/man/translate/translate-names]])

## భాగము 2: భక్తిపరమైన మరియు సంస్కృతిపరమైన ప్రాముఖ్య ఉద్దేశాలు

### కొలొస్సీలోనున్న సంఘము సంఘర్షణకు లోనైనా భక్తిపరమైన సమస్యలు ఏమిటి?

 కొలొస్సీలోనున్న సంఘములో తప్పుడు బోధకులు ఉండేవారు. వారు ఖచ్చితముగా ఏమి బోధించేవారు అనేది ఇక్కడ స్పష్టతలేదు. అయితే వారు బహుశః వారి అనుచరులకు దూతలను ఆరాధించమని మరియు భక్తిపర మైన ఆచారములను గూర్చిన క్లిష్ట నియమాలకు విధేయత చూపాలని బోధించియుండవచ్చును. వారు బహుశః ఒక వ్యక్తి తప్పకుండ సున్నతి పొందాలని మరియు కొన్ని నిర్దిష్టమైన ఆహారపదార్థములను మాత్రమే తినాలని బోధించియుండవచ్చును. ఈ తప్పుడు బోధలన్నీ మనుష్యుల మనస్సులనుండే వచ్చినవిగాని దేవునినుండి వచ్చినవి కాదని పౌలు చెప్పియున్నాడు.

### భూమి మరియు ఆకాశముల స్వారూప్యతను పౌలు ఎలా ఉపయోగించియున్నాడు?

ఈ పత్రికలో పౌలు తరచుగా “పైన” అనే పదమును ఉపయోగిస్తూ ఆకాశమును గూర్చి మాట్లాడియున్నాడు. ఈయన దీనికి మరియు “క్రింద” అని లేఖనము చెప్పే భూమికి వ్యత్యాసమును చూపియున్నాడు. పై ఆకాశములో ఉండేటువంటి దేవునిని ఘనపరచు విధానములో జీవించాలని క్రైస్తవులకు బోధించుటయే ఈ చిత్రముయొక్క ఉద్దేశ్యమైయుండెను. ఇక్కడ పౌలు భూమి లేక భౌతిక ప్రపంచము చెడ్డదని బోధించుటలేదు. (చూడండి: [[rc://*/tw/dict/bible/kt/evil]])

## భాగము 3: తర్జుమాపరమైన ప్రాముఖ్య విషయాలు

### “పరిశుద్ధత” మరియు “పవిత్రీకరణ” అనే ఆలోచనలు యుఎల్.టిలోని కొలొస్సీలో ఏ విధముగా చెప్పబడియున్నాయి?

ఇతర విభిన్నమైన ఆలోచనలను సూచించుటకు లేఖనములలో అటువంటి పదాలను ఉపయోగించబడును. ఈ కారణముకొరకు, తర్జుమాదారులు తమ అనువాదములలో వాటిని చక్కగా వ్యక్తము చేయుటకు అనేకమార్లు కష్టతరమగుచుండును. కొలస్సయులలో ఈ మాటలు లేక పదాలు ఎటువంటి పాత్రను పోషించకుండ ఉండే క్రైస్తవులను సూచించుటకు ఉపయోగించబడియున్నాయి. అందుచేత యుఎల్.టిలోని కొలస్సయుల పత్రికలో “విశ్వాసులు” లేక “ఆయనయందు నమ్మికయుంచినవారు” అని ఉపయోగించడమైనది. (చూడండి: 1:2,12,26)

### యేసు సృష్టించబడియున్నాడా లేక ఆయన నిత్యత్వముగలవాడా?

యేసు సృష్టించబడినవాడు కాదు కాని ఆయన దేవునిగా ఎల్లప్పుడూ ఉనికిని కలిగియున్నాడు. యేసు కూడా మానవవతారిగా వచ్చాడు. “సమస్త సృష్టియందంతటిలో యేసు ప్రథముడు” అని కొలస్స.1:15 వచనములో చెప్పినందుకు తికమక పుట్టుటకు బలమైన కారణమాయెను. సమస్త సృష్టిపైన యేసు అధికారము కలిగియున్నాడని ఈ మాటకు అర్థము. దేవుడు మొట్ట మొదటిగా ఆయనను సృష్టించియున్నాడని దీని అర్థము కాదు. యేసు సృష్టించబడిన వ్యక్తియని అర్థము రాకుండా తర్జుమాదారులు జాగ్రత్తపడాలి.

### “క్రీస్తులో,” “ప్రభువునందు,” మొదలగు పదాలు పౌలు ఉపయోగించుటకు అర్థమేమిటి?

విశ్వాసులతోను మరియు క్రీస్తుతోను చాలా దగ్గరి అన్యోన్య సహవాసము కలిగియుండుట అనే ఆలోచనను వ్యక్తము చేయుటయే పౌలు యొక్క అర్థమైయుండెను. ఇటువంటి మాటల విషయమై మరిన్ని వివరములకొరకు రోమా పుస్తకముయొక్క పరిచయమును చూడండి.

### కొలస్సయుల పత్రికలోనున్న వాక్యభాగములలో ముఖ్య కీలక విషయాలు ఏమిటి?

క్రింది వచనముల విషయములో, కొన్ని బైబిలుకు సంబంధించిన ఆధునిక తర్జుమాలు పాత తర్జుమాలకు విభిన్నముగా ఉంటాయి. యుఎల్.టి వాక్యభాగము ఆదునిక తర్జుమాను కలిగియుంటుంది మరియు పాత తర్జుమాను పేజి క్రింది భాగములో పెట్టియుందురు. స్థానిక ప్రాంతములో బైబిలు తర్జుమా ఉన్నట్లయితే, తర్జుమాదారులు ఆ అనువాదములనే చదవండి. ఒకవేళ బైబిలు తర్జుమా లేకపోయినట్లయితే, తర్జుమాదారులు ఆధునిక తర్జుమానే అనుసరించాలని సలహా ఇవ్వడమైనది.

* “కృప మీకు తోడైయుండునుగాక, మన తండ్రియైన దేవునినుండి సమాధానము మీకు కలుగునుగాక” (1:2). కొన్ని పాత తర్జుమాలలో విస్తరించి తర్జుమా చేసియుందురు: “మీకు కృప తోడైయుండునుగాక మరియు ప్రభువైన యేసు క్రీస్తునుండియు మరియు మన తండ్రియైన దేవునినుండియు సమాధానము కలుగునుగాక.”
* “మా పక్షమున క్రీస్తుకు నమ్మకమైన దాసుడైన మన తోటి దాసుడు ఎపఫ్రా” (1:7). కొన్ని పాత తర్జుమా లలో “మీకొరకు” అని కూడా చదువుతారు: “మీ కొరకు క్రీస్తు నమ్మకమైన దాసుడైన మన ప్రియ తోటి దాసుడు ఎపఫ్రా.”
* “వెలుగులో విశ్వాసుల స్వాస్థ్యములో పాలు పొందుటకు మిమ్మును సిద్ధపరచిన తండ్రి” (1:12). కొన్ని పాత తర్జుమాలలో “వెలుగులో స్వాస్థ్యమును పంచుకొనుటకు మనలను అర్హులను చేసిన తండ్రి” అని చదువుదురు.
* “ఆయన కుమారునియందు మనము విమోచనకలిగియున్నాము” (1:14). కొన్ని పాత తర్జుమాలలో, “ఆయన కుమారునియందు మనము ఆయన రక్తము ద్వారా విమోచనము కలిగియున్నాము.”
* “మన అపరాధములను మనలను క్షమించియున్నాడు” (2:13). పాత తర్జుమాలలో ఈ విధముగా చదువుతారు: “మీ అపరాధములన్నియు క్షమించబడియున్నవి.”
* “మీ జీవమైన క్రీస్తు ప్రత్యక్షమైనప్పుడు” (3:4). కొన్ని పాత తర్జుమాలలో, “మన జీవమైన క్రీస్తు ప్రత్యక్షమైనప్పుడు” అని చదువుతారు.
* “దేవుని ఉగ్రత అవిధేయులైన కుమారుల మీదకి వచ్చునని ఈ విషయాలన్నిటిని గూర్చి చెప్పబడియున్నది” (3:6). యుఎల్.టి, యుఎస్.టి మరియు ఇతర అనేకమైన ఆధునికమైన తర్జుమాలలో ఈ విధముగా వ్రాయబడియుండును. ఏదేమైనా, కొన్ని ఆధునిక మరియు పాత తర్జుమాలలో, “దేవుని ఉగ్రత వచ్చునని ఈ విషయాలను గూర్చి చెప్పబడియున్నది.”
* “ఈ విషయముకొరకై నేను ఆయనను మీయొద్దకు పంపియున్నాను, తద్వారా మనలను గూర్చిన విషయములను మీరు తెలుసుకొందురు” (4:8). కొన్ని పాత తర్జుమాలలో, “మమ్ములను గూర్చిన విషయాలను మీరు తెలుసుకోవాలని ఈ విషయమై నేను అతనిని మీ వద్దకు పంపించియున్నాను” అని చదువుదురు.

(చూడండి: [[rc://*/ta/man/translate/translate-textvariants]])
